stanford-oval/wikipedia huggingface dataset:
זכויות להט"ב בעיראק
חששות בינלאומיים

דו"ח זכויות האדם של מחלקת המדינה של ארצות הברית משנת 2012 מצא כי,
עקב מוסכמות חברתיות ותגמול, הן נגד הקורבן והן נגד העבריין של התנהגות ואלימות מינית חד-מינית שאינן בהסכמה כלפי משתתפים בהתנהגות מינית חד-מינית בהסכמה, פעילות זו לא דווחה לרוב. לאור החוק[,] הסתמכו הרשויות על אישומי אי-צניעות בפומבי או הודאות על החלפת כספים (כלומר, זנות, שהיא בלתי חוקית), כדי להעמיד לדין פעילות מינית חד-מינית. ... להט"בים התמודדו לעיתים קרובות עם התעללות ואלימות מצד המשפחה וגורמים לא-ממשלתיים. מפברואר עד אפריל גל של פיגועים אלימים בבגדאד, בצרה, סאמרא, ואסט ותיכרית היה מכוון כלפי אנשים שנתפסו כלהט"בים. ... בתחילת פברואר[,] הופיעו בבגדאד שלטים ועלונים שאיימו על אנשים בשמם אלא אם כן הם יגזרו את שיערם, יפסיקו ללבוש בגדים נון-קונפורמיסטיים ויוותרו על אורח חייהם ה"אלטרנטיבי". קמפיין ההפחדה הזה האיץ את ההתקפות. התקפות נעו בין הפחדות והטרדות מילוליות ועד דיווחים על חטיפות, מכות (שחלקן הביאו למקרי מוות), תקיפה מינית והרג. הדיווחים על מספר הקורבנות שנהרגו בתקיפות היו שונים במספר, וחלק מהתקיפות, על פי הדיווחים, בוצעו על ידי קבוצות קיצוניות, בהן צבא מהדי ו"ליגת הצדיקים" (אסאיב אהל אל-חאק). UNAMI אימת באופן עצמאי את מותם של לפחות 12 אנשים; דו"ח רויטרס מציב את מספר הקורבנות בבגדאד על 14. ארגונים לא ממשלתיים מקומיים לזכויות אדם דיווחו על מספרים גבוהים בהרבה. ... הממשלה לא הכירה בדפוס התקפות ולא נקטה באמצעים להבטחת בטיחותם של אנשים שנקראו בציבור. ... בשל סטיגמה, הפחדה ופגיעה אפשרית, כולל התקפות אלימות, ארגוני הלהט"ב לא פעלו באופן גלוי, וגם לא נערכו מצעדי גאווה או אירועי תמיכה בנושא זכויות הומואים. החוק אוסר על אפליה על רקע גזע, נכות או מעמד חברתי, אך הוא אינו מתייחס ל ... נטייה מינית או זהות מגדרית. אפליה חברתית בהעסקה, במקצועות ובדיור בהתבסס על נטייה מינית, זהות מגדרית ומראה לא שגרתי הייתה נפוצה. מידע לא היה זמין בנוגע לאפליה בגישה לחינוך או לטיפול בריאותי בגלל נטייה מינית או זהות מגדרית, אף על פי שהתקשורת דיווחה כי התלמידים הוטרדו בבית הספר על כך שלא אימצו בגדים או תסרוקות קונבנציונליות. היו מאמצי ממשלה מינימליים להתמודד עם אפליה זו. בסוף השנה[,] הרשויות לא הודיעו על מעצרים או העמדתם לדין אחר של אנשים בגין אלימות כלפי אנשים להט"בים, כולל מקרים שדווחו בשנת 2011.
ביוני 2009, מחלקת המדינה של ארצות הברית העלה חששות לגבי שוויון וזכויות אדם בהצהרה של הדובר איאן קלי:
באופן כללי, אנו מגנים באופן מוחלט מעשי אלימות והפרות בזכויות אדם שביצעו כלפי אנשים בעיראק בגלל נטייתם המינית או זהותם המגדרית. זה נושא שעקבנו אחריו מקרוב מאז שהתוודענו לטענות אלה, ואנחנו מודעים לטענות. ההכשרה שלנו לכוחות הביטחון העיראקיים כוללת הדרכה על שמירה נכונה על זכויות האדם. הכשרה לזכויות אדם היא גם חלק חשוב מאוד מהמאמצים שלנו ושל אחרים לבניית יכולת אזרחית של תורמים בין-לאומיים בעיראק. ושגרירות ארצות הברית בבגדאד העלתה ותמשיך להעלות את הנושא עם גורמים בכירים מממשלת עיראק, ודחקה בהם להגיב באופן הולם לכל הדיווחים האמינים על אלימות נגד עיראקים הומואים ולסביות.
טבלת סיכום

| קריטריון> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | הערות> מעמדם של הומוסקסואלים ושל לסביות בחוק |
| --- | --- | --- | --- |
| הומוסקסואליות ולסביוּת חוקיות | / | / | אף על פי שהומוסקסואליות עצמה חוקית במדינה משנת 2003, להט"בים יכולים להיות מואשמים על פי סעיף 401, עד 6 חודשי מאסר בתוספת קנס. אנשים מתמודדים גם עם הוצאות להורג, מכות ועינויים על ידי המשמר האזרחי ובתי הדין השרעיים. |
| גיל ההסכמה שווה | / | / | עדיין קיימת אפשרות למתן עונש על פי סעיף 401 לחוק אי-צניעות בפומבי. |
הכרה בזוגיות חד־מינית
הכרה בנישואי חוזה: 
הכרה בנישואים חד־מיניים: 
אימוץ והורות
התרת אימוץ ילד של בן או בת הזוג: 
התרת אימוץ לזוגות חד־מיניים: 
גישה להפריה חוץ־גופית עבור זוגות לסביות: 
התרת פונדקאות לזוגות הומוסקסואלים: 
טרנסג'נדריות ושינוי מגדר
מתן אפשרות לשינוי המגדר במסמכים ממשלתיים: 
הגנה מפני אפליה
|  | על רקע נטייה מינית | על רקע זהות מגדרית |  |
חוקים נגד אפליה במקומות עבודה: 
חוקים נגד אפליה באספקת מוצרים ושירותים: 
חוקים נגד אפליה בכל התחומים (כולל אפליה בלתי ישירה והסתה): 
הגנה מפני אלימות
|  | על רקע נטייה מינית | על רקע זהות מגדרית |  |
שונות
| להט"בים מורשים לשרת בצבא |  |  | חוק העונשין הצבאי מס' 19 משנת 2007 אוסר על אנשיו לקיים מעשים הומוסקסואליים. |
גברים המקיימים יחסי מין עם גברים מורשים לתרום דם:
ראו גם

זכויות להט"ב באסיה
הערות שוליים

1 2 3 4  Global Justice Project: Iraq » Archive » Homosexuality and the Criminal Law in Iraq: UPDATED
1 2  State-sponsored Homophobia: A world survey of laws prohibiting same sex activity between consenting adults
1 2  Baghdad's persecuted gays have nowhere to hide
↑  "LGBT Rights in Iraq | Equaldex". www.equaldex.com (באנגלית). נבדק ב-2018-08-30.
↑  Homoeroticism in the Biblical World: A Historical Perspective, authored by Martti Nissinen, Fortress Press, 2004, page 27
↑  The Construction of Homosexuality, authored by David Greenberg, University of Chicago Press, 1990
↑  Homosexuality, a History, authored by Vern L. Bullough, New American Library, 1979, page 53
1 2  Ancient Near Eastern Texts Relating to the Old Testament, edited by James Pritchard, 3rd edition, Princeton University Press, 1971, page 181
↑  Gay Rights Or Wrongs: A Christian's Guide to Homosexual Issues and Ministry, authored by Mike Mazzalonga, College Press, 1996, pages 11-12
↑  Republic of Fear: The Politics of Modern Iraq, authored by Kanan Makiya, University of California Press, 2008, page 215
↑  http://gjpi.org/wp-content/uploads/rcc-resolution-234-of-2001.pdf
↑  "LGBT community struggles for recognition, rights in Iraqi Kurdistan". 16 ביוני 2017. נבדק ב-4 באוגוסט 2017. {{cite web}}:  (עזרה)
↑  "SpyTalk - CIA unit's wacky idea: Depict Saddam as gay". voices.washingtonpost.com. נבדק ב-2019-07-03.
↑  "AU welcomes progress in peace process". 30 בספטמבר 2004. נבדק ב-4 באוגוסט 2017. {{cite web}}:  (עזרה)
↑  "DIRELAND: SHIA DEATH SQUADS TARGET IRAQI GAYS -- U.S. Indifferent". direland.typepad.com. נבדק ב-4 באוגוסט 2017. {{cite web}}:  (עזרה)
↑  "Transgender News, Politics, Commentary & Community". www.advocate.com. אורכב מ-המקור ב-2009-04-15. נבדק ב-4 באוגוסט 2017. {{cite web}}:  (עזרה)
↑  "Archived copy" (PDF). אורכב מ-המקור (PDF) ב-2012-10-21. נבדק ב-2012-10-21. {{cite web}}:  (עזרה)
↑  "Promoting the Rule of Law - Rule of Law Initiative" (PDF). www.abanet.org. נבדק ב-4 באוגוסט 2017. {{cite web}}:  (עזרה)
↑  "Witch-hunt in Iraq". BBC News. 12 בספטמבר 2012. {{cite news}}:  (עזרה)
↑  "Iraqi official: 'Misbehaving gays' should respect morals". BBC News. 12 בספטמבר 2012. {{cite news}}:  (עזרה)
↑  "violenceisnotourculture.org - Diese Website steht zum Verkauf! - Informationen zum Thema violenceisnotourculture". www.violenceisnotourculture.org. נבדק ב-2019-07-03.
↑  "Iraq: Cleric's Call Against Anti-LGBT Violence". 18 באוגוסט 2016. נבדק ב-4 באוגוסט 2017. {{cite web}}:  (עזרה)
↑  "2012 Country Reports on Human Rights Practices: Iraq, Bureau of Democracy, Human Rights and Labor, U.S. Department of State, pages 49-50" (PDF). נבדק ב-4 באוגוסט 2017. {{cite web}}:  (עזרה)
↑  "U.S. State Dept. Condemns Violence Against Gays in Iraq", Towleroad, 12 June 2009
מדינות בהן קיימים חוקים נגד להט"בים המגבילים את חופש הביטוי וההתאגדות
מדינות בהן הומוסקסואליות אינה מנוגדת לחוק, אך חופש הדיבור והביטוי מצונזר או נאסר בהן בדרך כלל. עיראק, יחד עם רוסיה והרפובליקה העממית של סין, נכללת בקטגוריה זו.
חריג חשוד טעות

גרפים עם דוגמאות לערכים חריגים החשודים כשגויים
בסטטיסטיקה, חריג חשוד טעות (באנגלית: Outlier) הוא ערך של מדידה השונה באופן קיצוני מהרוב הגדול של הערכים וחשוד כערך שהתקבל עקב שגיאת מדידה או שגיאה בהבנת התופעה הנמדדת.
מדדי חריגות

על מנת להחליט בצורה מבוססת מידע אילו תוצאות הן חריגות, פותחו עם השנים מדדים שונים.
למשל נהוג להסתכל עד כמה תצפית חריגה במונחים של השפעה על מודל. דוגמה למדד שכזה הוא הנפה.
אפשרות אחרת היא מדידה פשוטה של מרחק ערכי משתנה של תצפית מממוצע הערכים של כלל התצפיות באותו המשתנה. מרחק זה נהוג לחשב ביחידות מתוקננות, ולהסיר תצפיות העוברות מרחק קבוע מראש כמו שתיים וחצי או שלוש סטיות תקן.
לאופן ההגדרה של תצפית חורגת יש השפעה על המסקנות המוסקות מן המידע, ולחוקרים יש שיקול דעת רחב יחסית בנושא. לפיכך, כיום בתחומים מסוימים נהוג להצהיר לפני ביצוע מחקרים על השיטה בה מוגדרים תצפיות כחריגות על מנת להימנע ממצב של פשפוש בנתונים. דרישה זו הפכה נפוצה כחלק מתגובה למשבר השחזור.
דוגמאות

דוגמה לערך חריג שלא ברור אם הוא שגוי: לפי הערכות תוחלת החיים של ה־CIA לקראת שנת 2010 למדינות וישויות מדיניות (ישויות כמו "העולם", "האיחוד האירופי" ו"רצועת עזה"), תוחלת החיים המולדת במונקו היא 89.78 שנים. דהיינו ה־CIA מעריך שמי שייוולד במדינה זו ובשנה זו ימות בממוצע, חודשיים וחצי לפני שיגיע לגיל תשעים. הערכה זו נראית שגויה משום ש:
מחיי היום יום אנו רגילים לחשוב על מוות בגיל תשעים כתופעה חריגה ולא ממוצעת
ערך זה גבוה באופן לא שגרתי מהערך הבא אחריו. הערך הבא בטבלה נמוך מערך זה בחמש שנים בניגוד להבדלים המקובלים בין ערכים עוקבים בטבלה זו שהם כמספר חודשים.
מאידך, הערכה זו נראית נכונה משום ש:
מרבית הערכים הגבוהים בטבלה הם ממדינות מערב אירופאיות כמו מונקו
שלושת הערכים הבאים אחרי ערך זה הם ממדינות קטנות מאוד ועשירות מאוד כמו מונקו
הערך הזה הוא במרחק של פחות משתי סטיות תקן מממוצע הערכים בטבלה. דהיינו, אם יש התפלגות נורמלית לתוחלת חיים בין מדינות, אזי אחד מכל עשרים ערכים אמור להיות קיצוני יותר מערך זה.
דוגמה לערך חריג שברור שהוא שגוי: דיווח על תוצאה של 1000 במבחן בגרות. דיווח כזה חייב להיות שגוי משום שהציון המקסימלי במבחני הבגרות הוא 100. ניתוח תוצאות מבחן הבגרות של שלושים נדגמים, שאחד מהם דיווח על ציון 1000, עשוי להיות מעוות מאוד. אם ממוצע הציונים של שאר 29 התלמידים הוא 70, הרי שהממוצע של כל השלושים יחדיו הוא 30/(70*29 +1000)= 101.
כאשר נתקלים בערך חריג חשוד שגיאה בעת מחקר, יש לדווח עליו ולנמק את המשך ניתוח המידע בלעדיו. הנימוק חייב לכלול הן את הסיבה לחשד שהנתון לא יכול להיות אמיתי והן את תוצאת המדד לעיוות תוצאות המחקר על ידו. מדד כזה מבוסס על חישוב ממוצע התוצאות עם ובלי הקיצון השקרי.
יש לזכור שלא כל תוצאה חריגה היא שגויה. אם 29 איש מדווחים שיש להם בארנק 70 שקלים בממוצע ואדם נוסף מדווח שיש לו 1000 שקלים בארנק, אזי הדיווח שלו אינו בהכרח שקרי. במקרה כזה, טיפול בתוצאות בלא עיוותן יכול לכלול מעבר משימוש בממוצע לשימוש בחציון או חלוקת טווח התוצאות לתת־טווחים ומציאת שכיחותם של תת־טווחים אלה. לדוגמה: החציון עשוי להיות 65 שקלים ושכיחות תת־הטווחים עשויה להיות 20 איש עם פחות מ־66 שקלים, שמונה עם 66 עד 96 שקלים ו־3 עם 97 שקלים ומעלה.
הערות שוליים

↑  ההערכות ה-CIA לתוחלת חיים לקראת שנת 2010
| --- | --- |
בקרת זהויות :  NLI: 987007553465305171  BnF: cb12127529t (data)  GND: 4510494-3  LCCN: sh85096171  SUDOC: 029709113 
ערך זה הוא קצרמרבנושא סטטיסטיקה. אתם מוזמנים לתרום לוויקיפדיה ו.
טון קאנן

טון קאנן (הולנדית: Ton Caanen; נולד ב-18 במרץ 1966) הוא מאמן כדורגל הולנדי. בעבר אימן את קבוצות בית"ר ירושלים ומכבי תל אביב הישראליות.
משמש כיום כמנהל הטכני של קבוצת רודה ההולנדית.
קריירה

קאנן החל את קריירת האימון שלו בקבוצת חאלין זייד החובבנית בליגות הנמוכות בהולנד. בתחילה אימן את קבוצת הנוער ולאחר מכן מונה למאמן הקבוצה הבוגרת בליגות הנמוכות. בעונת 2001/02 עבר לאחד המועדונים הגדולים בהולנד, רודה, בו שימש כמגלה כישרונות. בעונת 2003/04 עבר קאנן לאוקראינה לקבוצת מטאלורג דונייצק, בה שימש כמאמן ותחתיו שיחקה הקבוצה בגביע אופ"א פעמיים.
בעונת 2005/06, לאחר שהמאמן אלי אוחנה התפטר מאימון בית"ר ירושלים לאחר המחזור הראשון, הובא קאנן למועדון כיועץ חיצוני עד למציאת מאמן חדש, כאשר את התפקיד מילא זמנית עוזר המאמן, גיא עזורי. קאנן קיבל במהרה את תפקיד המאמן, אך הקבוצה לא הצליחה והוא פוטר עוד באותה עונה, כאשר לואיס פרננדז הצרפתי הובא במקומו.
למזלו של קאנן, זמן מועט לפני כן פיטרה מכבי תל אביב את מאמנה, ניר קלינגר ובמקומו החזיק בתפקיד חבר ההנהלה אלי דריקס. עם פיטוריו מבית"ר, מונה קאנן למאמנה של מכבי תל אביב במהלך "עונת הגלאקטיקוס", בה הציגה הקבוצה יכולת ירודה וספגה הפסדים רבים, כגון ההפסד 3:1 למכבי נתניה, וכן סיימה מספר משחקים בתיקו לאחר שכבר נמצאה בפיגור. את אותה העונה סיימה מכבי תל אביב במקום השישי בטבלה, וקאנן פוטר מתפקידו והוחלף על ידי אלי כהן. אחד משחקניו של קאנן במערך של מכבי תל אביב היה אייל ברקוביץ', שבסיומה של אותה העונה פרש ממשחק פעיל, והתמנה למנג'ר קבוצת מכבי נתניה, שנרכשה באותה העת על ידי דניאל יאמר.
עם מעברו של ברקוביץ' להנהלת נתניה, הוא החתים מספר שחקנים ממכבי תל אביב ואף מינה את מאמנו לשעבר, קאנן, כמאמן הקבוצה. קאנן לא הספיק לאמן ולו אימון אחד בנתניה, שכן כבר באותו שבוע התפרסמה הודעה בעיתונות על כך שבתקופה בה אימן בבית"ר, קאנן הטריד מינית את אשתו של עוזר המאמן, גיא עזורי, ולכן פוטר מתפקידו.
לאחר שהותו הקצרה בנתניה, עבר קאנן לאימון קבוצת סטאל אלצ'בסק האוקראינית, שאומנה עד אותו הזמן על ידי המאמן האוקראיני מיקולה פבלוב, וירד עם הקבוצה לליגת המשנה באוקראינה באותה העונה. לדבריו, לא הוא בנה את סגל הקבוצה, והוא קיבל אותה לידיו במצב קשה. לאחר מכן עבר לאמן את קבוצת ולטה מליגת העל המלטזית, כאשר צירף את ז'ורדי קרויף כעוזרו.
בקיץ 2010 מונה קרויף למנהל הקבוצה א.א.ק. לרנקה מהליגה הראשונה בקפריסין והחתים את קאנן למאמן באותה קבוצה. הצמד הוביל את לרנקה לליגה האירופית. בשנת 2012 מונה למאמן קבוצת אנוסיס נאון פראלימני מקפריסין ובשנת 2013 עבר לאמן את קבוצת וריה מיוון ואחר כך את קבוצת אריס לימסול מקפריסין. בשנת 2014 אימן את קבוצת דה טרפרס מהליגה ההולנדית השלישית, ובשנת 2015 אימן את קבוצת אפולון לימסול.
חיסכון

קופת חיסכון (באנגלית: Piggy bank) - קופסה שבה שומרים וצוברים מטבעות.
חיסכון, בשימוש הנפוץ שלו, הוא שמירת כספים לשימוש עתידי, לדוגמה, על ידי צבירה של כסף בבנק או השקעה בתוכנית פנסיה.
בכלכלה, חיסכון אישי הוגדר כהכנסה הפנויה פחות הצריכה הפרטית. במילים אחרות, הכנסה שאינה נצרכת על ידי קנייה של מוצרים ושירותים נחסכת. סוגים אחרים של חיסכון יכולים להתרחש כאשר קיימת יתרת רווח (הכנסה פחות דיבידנד ותשלומים מסים) ועודף תקציב ממשלתי.
ישנם חילוקי דעות בשאלה מה נחשב חיסכון ומה לא. לדוגמה, חלקה של ההכנסה של אדם מסוים המשלם משכנתא אינו מבוזבז על צריכה עכשווית ולכן היא חיסכון על פי ההגדרה לעיל, למרות שאנשים רבים אינם מחשיבים החזר הלוואות כחיסכון. אולם, בחישובי המדידה בארצות הברית של התוצר הלאומי הגולמי, תשלומי ריבית פרטיים אינם נחשבים 'חיסכון' אלא אם המוסדות והאנשים המקבלים תשלומים אלו חוסכים אותם.
'חיסכון' שונה מ'חסכונות'. הראשון מתייחס לגידול בנכסים של אדם מסוים, גידול בערך נטו, בעוד האחר מתייחס לחלק אחד מנכסיו של אדם מסוים, בדרך כלל לפקדונות בחשבון חיסכון, או לכלל נכסי אדם זה. המלה 'חיסכון' מתייחסת לפעילות המתרחשת בפרק זמן מסוים, בעוד המלה 'חסכונות' מתייחסת לנקודת זמן מסוימת.
לעידוד החיסכון נותנת המדינה לעיתים תמריצי מס לחוסכים.
השקעה

חיסכון קשור רבות להשקעה. כאשר אין אנו משתמשים בהכנסה על מנת לקנות מוצרים ושירותים, ניתן להשקיע משאבים אלו באמצעות רכוש קבוע, כגון מפעלים ומכונות. על כן, חיסכון הוא חיוני להגדלת הרכוש הקבוע הזמין, אשר תורם לצמיחה הכלכלית.
למרות זאת, גידול בחיסכון לאו דווקא מקביל לגידול בהשקעה, מאחר שהחלטות חיסכון והשקעה נעשים על ידי גופים שונים (משקי בית, עסקים) ומסיבות אחרות. המשמעות היא שיכול להתקיים גידול בחיסכון ללא גידול בהשקעה, אשר ייתכן ויגרור ירידה בביקוש (צבירה של מלאי, צמצום הייצור, התעסוקה וההכנסה, ולכן מיתון) ולא צמיחה כלכלית (זהו בעצם פרדוקס החיסכון). מצד שני, אם החיסכון קטן מההשקעה, הדבר יכול לגרור גידול בביקוש המצרפי ולגיאות כלכלית. אמירות אלו מותנים גם בהשפעות אחרות מכיוון שהביקוש המצרפי מורכב יותר מאשר מהשקעה וצריכה בלבד.
שער ריבית

הכלכלה הקלאסית מניחה כי שער הריבית יתאים את עצמו לחיסכון והשקעה המשתנים, ובכך תמנע הצטברות של מלאי (עודף ייצור כללי). גידול בחיסכון יגרום לירידה בשער ריבית, ובכך גם דרבון ההשקעה. לעומת זאת, קיינס טען כי לא החיסכון ולא ההשקעה מגיבים לשערי הריבית (כלומר, כי שניהם גמישים לריבית) ולכן דרושים שינויים גדולים בשער ריבית על מנת להשפיע עליהם. יתר על כן, הוא טען כי זהו ההיצע והביקוש לכסף אשר קובעים את שער הריבית בטווח הקצר. לכן, חיסכון יכול להיות גדול מההשקעה במשך תקופה ארוכה, ובכך לגרום לעודף היצע ולשפל כלכלי.
תוכנית חיסכון

תוכנית חיסכון היא כלי חיסכון המוצע בעיקר על ידי הבנקים. תוכנית חיסכון מאפשרת הפקדת כספים במסגרת הפקדה חודשית, הפקדה חד-פעמית או שילוב של השניים. הכספים מופקדים בדרך כלל לתקופה שנקבעה מראש, ולעיתים מתאפשרות נקודות יציאה במהלך תקופה זו. בנוסף למשך החיסכון, מאפיין מובהק של תוכנית חיסכון הוא אופן קביעת התשואה בתוכנית: ריבית קבועה, ריבית משתנה (לפי ריבית הפריים), הצמדה למדד או לשערו של מטבע זר וכדומה. לעיתים מוצעים שני מסלולי תשואה, לבחירתו של החוסך בתום תקופת החיסכון, כגון חיסכון בריבית קבועה, אך לא פחות משיעור עליית המדד בתקופה.
מסלולי חיסכון נוספים, שלא בתוכנית חיסכון, כוללים חיסכון בקופת גמל, השקעה בניירות ערך והלוואות p2p.
חסכון חובה

חיסכון הוא ביסודו פעולה וולונטרית, לפי רצונו של החוסך, אך ישנם מצבים אחדים של חסכון חובה:
מילווה חובה: לעיתים מטילה המדינה מילווה חובה, כתחליף למס. מילווה זה הוא למעשה חיסכון כפוי לתקופה שבין הטלת המילווה לפירעונו. בישראל הוטלו פעמים אחדות מילוות חובה, האחרונה שבהן למימון הוצאות מבצע שלום הגליל.
ביטוח פנסיוני: ביטוח פנסיוני מבטיח לאדם העובד ולמשפחתו פרנסה לתקופה שבה יפסיק לעבוד, מחמת זקנה, נכות או מוות. למדינה יש אינטרס שאדם עובד יחסוך ויבטח עצמו בביטוח פנסיוני, משום שאחרת ייפול למעמסה על שירותי הרווחה, ובהתאם לכך מתקיימת חובת ביטוח פנסיוני. בישראל קיימת חובה כללית כזו לפי צו הרחבה משנת 2008 (צווי הרחבה ענפיים הטילו חובה כזו עוד קודם לכן).
קרן השתלמות: קרן השתלמות הפועלת בישראל היא תוכנית חיסכון לשש שנים. בענפים אחדים, כגון ענף השמירה וענף הניקיון, מחייב צו הרחבה מתן קרן השתלמות לכל עובד.
חיסכון לכל ילד: החל משנת 2017 פועלת בישראל תוכנית "חיסכון לכל ילד", במסגרתה מפקיד המוסד לביטוח לאומי מדי חודש 57 ש"ח (נכון למאי 2024) בתוכנית חיסכון על שם כל ילד תושב ישראל, וכספי החיסכון עומדים לרשות הילד בהגיעו לגיל 18. ההורים יכולים להכפיל את שיעור החיסכון על ידי הפקדה מתוך קצבת הילדים כך ששיעור ההפקדה הכולל יהיה 114 ש"ח. עד לגיל 21 דמי הניהול משולמים על ידי המוסד לביטוח לאומי.
ראו גם

מיקרו אשראי
חיסכון לאומי
איתור חסכונות אבודים
הערות שוליים

↑  חיסכון לכל ילד, באתר המוסד לביטוח לאומי
↑  מי משלם את דמי הניהול על החיסכון?, באתר המוסד לביטוח לאומי
| --- | --- |
בקרת זהויות :  NLI: 987007558352905171  BNE: XX524838  GND: 4056023-5  LCCN: sh85117754  NKC: ph159589
חריגה תקציבית

חריגה תקציבית היא חריגה בתקציב הכוללת עלויות בלתי צפויות שנגרמו. כאשר הוצאות אלה עולות על הסכומים המתוכננים בגין שיערוך נמוך מדי של העלות האמיתית במהלך התקציב, הן מכונות בשמות אלו.
חריגות תקציביות נפוצות בפרויקטים של תשתיות, בנייה וטכנולוגיה. לגבי פרויקטים בתחום ה-IT, מחקר של קבוצת סטנדיש משנת 2004 מצא שיש חריגה תקציבית ממוצעת של 43 אחוז, 71 אחוז מהפרויקטים עברו את התקציב, חרגו מהזמנים שהוערכו, והעריכו טווח צר מדי להיקף הפרויקט. והבזבוז הכולל הוערך ב-55 מיליארד דולר בשנה בארצות הברית בלבד.
פרויקטי בנייה גדולים רבים נגרמו חריגות בעלויות, הערכות עלויות המשמשות כדי להחליט אם יש לבנות תשתית תחבורה חשובה עלולות להטעות בצורה גסה ושיטתית.
חריגה בעלויות נבדלת מהסלמת עלויות, שהיא גידול צפוי בעלות מתוקצבת עקב גורמים כמו אינפלציה וניתן לתאר במספר אופנים, בין אם כאחוז מסך ההוצאה, כאחוז כולל ומעל התקציב המקורי, או כאחוז מהעלות החורגת מהתקציב המקורי. נניח למשל גשר שתקציב בנייתו הוערך ב-100 מיליון דולר, אך בפועל עלותו הסתכמה ב-150 מיליון דולר. במקרה זה, ניתן לייצג בכנות את תוצאת החריגה כך: חריגות העלויות עמדו על 33% מסך ההוצאה, התקציב לבניית הגשר גדל ל-150%, והחריגות מהתקציב המקורי עמדו על 50%. הדוגמה האחרונה היא השימושית ביותר מכיוון שהיא מציינת במפורש את חריגת העלויות, לעומת השתיים הראשונות שמתארות את החריגה כחלק מסך ההוצאה. לכן, חשוב להיות מדויק בהגדרת האחוז הנבחר כדי להימנע מבלבול ואי-בהירות.
גורמים

מחקרים של אחיאגה-דגבוי וסמית' מציעות חלופה למה שנתפס באופן מסורתי כחריגה תקציבית בתחום הבנייה. הם מנסים ליצור הבחנה בין הסיבות הלעיתים נפוצות של שגיאות בהערכת עלויות בנייה ובין חריגות תקציביות שנוצרות בסופו של דבר. נקודה קריטית בטיעונם היא נקודת ההתייחסות למדידת חריגות תקציביות. בעוד שחלק מודדים את גודל החריגה כהפרש בין העלות בעת ההחלטה לבנות ובין עלות ההשלמה הסופית, אחרים מודדים את גודל החריגה כהפרש בין העלות בעת הענקת החוזה ובין עלות ההשלמה הסופית. דבר זה מוביל לטווח רחב בגודל החריגות המדווחות במחקרים שונים.
קיימים ארבעה סוגים של הסבר לחריגת עלויות: טכני, פסיכולוגי, פוליטי - כלכלי, הנדסת ערך. הסברים טכניים מסבירים את חריגת העלות במונחים של טכניקות חיזוי לא מושלמות, נתונים לא מספקים וכו'. הסברים פסיכולוגיים מסבירים חריגה במונחים של הטיית אופטימיות עם חזאים. זחילת היקף, כאשר הדרישות או היעדים עולות במהלך הפרויקט, היא נפוצה. לבסוף, הסברים פוליטיים-כלכליים רואים בהפרעה תוצאה של מצג שווא אסטרטגי של היקף או תקציבים. היסטורית, ההסברים הפוליטיים לחריגת עלויות נתפסו כדומיננטיים ביותר. בארצות הברית, משרד האדריכלים Home Architects ייחס זאת לתכונה אנושית שהם מכנים "פסיכולוגיה של הכחשת עלויות בנייה", בנוגע לאינפלציית העלות של בתים מותאמים אישית.
סיבה פחות נחקרת לחריגות תקציביות בפרויקטי בנייה היא אפקט ההוצאה האבודה.
התיאוריה הזו, המבוססת על פסיכולוגיה חברתית והתנהגות ארגונית, מציעה את הנטייה של אנשים וארגונים להינעל ולהיקלע למסלול פעולה מסוים ולכן "להשליך כסף טוב אחרי רע" כדי להצליח במיזם. זה סותר את הרציונליות המקובלת מאחורי תאוריית התועלת הצפויה הסובייקטיבית. אחיאגה-דגבוי וסמית' חוקרים את השפעות ההסלמה של התחייבות על מסירת פרויקט בבנייה באמצעות מקרה הפרלמנט הסקוטי. כמו כן, מחקר אחרון הציע שניתן להשתמש בעקרונות תאוריית הכאוס כדי להבין איך חריגות תקציביות מתפתחות במגה-פרויקטים. המאמר הזה מנסה לסווג מחדש מגה-פרויקטים כמערכות כאוטיות שהן לא ליניאריות ולכן קשות לחיזוי. באמצעות מקרי חריגת עלויות במגה-פרויקטים בתחום הנפט והגז, המחקר הזה מציג טיעון חזק שתאוריית הכאוס אכן יכולה להוות פתרון קסם לבעיה החוזרת של חריגות תקציביות במגה-פרויקטים.
סיבה אפשרית שהתגלתה לחריגות עלויות היא הנדסת ערך, וגישה לתיקון חריגות עלויות הנדסיות ערך המכונה עיצוב מונחה ערך.
מניעה והפחתה

בתגובה לבעיה של חריגות עלויות בפרויקטים גדולים, ממשלת בריטניה הקימה רשות לפרויקטים גדולים כדי לספק הבטחת פרויקטים למשרד האוצר של HM ולמחלקות ממשלתיות אחרות המבצעות פרויקטים גדולים.  סקירה בלתי תלויה של האפקטיביות הפיננסית של הבטחת פרויקטים בהפחתת חריגות עלויות מצאה שתהליך הבטחת הפרויקט יעיל בהפחתת חריגות עלויות והמליצה להרחיב את התהליך כך שיכסה את רוב תיק הפרויקטים של הממשלה.  אבטחת פרויקטים נמצאת כעת בשימוש גם על ידי חברות במגזר הפרטי המבצעות פרויקטים גדולים.
הערות שוליים

↑  Standish Group (2004). CHAOS Report (Report). West Yarmouth, Massachusetts: Standish Group.
↑  Flyvbjerg, Bent; Holm, Mette K. Skamris; Buhl, Søren L. (2002). "Underestimating Costs in Public Works Projects: Error or Lie?". Journal of the American Planning Association. 68: 279–295. arXiv:1303.6604. Bibcode:2013arXiv1303.6604F. doi:10.1080/01944360208976273. SSRN 2278415.
↑  Ahiaga-Dagbui, Dominic D.; Smith, Simon D. (2014). "Dealing with construction cost overruns using data mining". Construction Management and Economics. 32 (7–8): 682. doi:10.1080/01446193.2014.933854. hdl:10059/1307. S2CID 58922802.
↑  Cantarelli, Chantal C.; Flybjerg, Bent; Molin, Eric J. E.; van Wee, Bert (2010). "Cost Overruns in Large-Scale Transportation Infrastructure Projects: Explanations and Their Theoretical Embeddedness". European Journal of Transport and Infrastructure Research. 10 (1): 5–18. arXiv:1307.2176. Bibcode:2013arXiv1307.2176C. SSRN 2237990.
↑  "Psychology of Construction Cost Denial - Mountain Home Architects, Timber Frame Architect, Custom Homes".
↑  Ahiaga-Dagbui, Dominic; Smith, Simon (2014). "Exploring escalation of commitment in construction project management: Case study of the Scottish parliament project". Proceedings 30th Annual ARCOM Conference (באנגלית). Association of Researchers in Construction Management: 753–762. ISBN 9780955239083.
↑  Olaniran, O.J.; Love, P.E.D.; Edwards, D.J.; Olatunji, O. (2017). "Chaos Theory: Implications for Cost Overrun Research in Hydrocarbon Megaprojects" (PDF). Journal of Construction Engineering and Management. 143 (2). doi:10.1061/(ASCE)CO.1943-7862.0001227. נבדק ב-29 באוגוסט 2020. {{cite journal}}:  (עזרה)
↑  "Major Projects Authority - GOV.UK".
↑  "Assurance for major projects - National Audit Office (NAO)". 2 במאי 2012. {{cite web}}:  (עזרה)
טון (מוזיקה)

במוזיקה, טון הוא מרווח קבוע בין הצלילים, למשל המרווח בין הצליל דו, לצליל רה. טון הוא גם מונח נרדף ל"צליל".
מרווח זה הוא כפול מהמרווח הקרוי "חצי טון", שהוא מרווח קבוע בין כל אחד מ-12 צלילי האוקטבה, כמו המרווח בין הצליל דו, לצליל דו דיאז, או המרווח בין דו דיאז לרה. במילים אחרות, כל צליל גבוה/נמוך מהצליל הסמוך לו בחצי טון.
מבחינה פיזיקלית, כל צליל גבוה/נמוך בתדירותו מהצליל הסמוך אליו פי שורש 12 של שתיים. כלומר:
תוספת של חצי טון (כמו מ-סי ל-דו) = הכפלה בשורש 12 של שתיים.
תוספת של טון (כמו מ-דו ל-רה) = הכפלה בשורש 6 של שתיים.
ראו גם

סנט (מוזיקה) - מאית של חצי טון
תאוריית המוזיקה - מונחים
טון קיטור

טון קיטור הוא מונח הנדסי המשמש בחישובי אנרגיה למערכות קיטור ומייצג את האנרגיה הנדרשת לאידוי טון מטרי בלחץ מסוים.